આ પરીક્ષણમાં છ સેન્ટિમીટર લાંબા, ત્રણ સેન્ટિમીટર પહોળા અને ત્રણ સેન્ટિમીટર ઊંચા એક બોક્સમાં મિની એલિવેટર રાખવામાં આવશે. જો બધુ સમું-સૂતરું પાર પડયું તો તે બે નાના સેટેલાઇટ વચ્ચે અવકાશમાં એક કેબલને સહારે આગળ ધપશે. મિની એલિવેટર એક સેટેલાઇટમાં કન્ટેઇનરમાંથી કેબલ પર પ્રવાસ કરશે. અવકાશમાં એલિવેટર મૂવમેન્ટનું પરીક્ષણ કરવા માટે આ વિશ્વનો પહેલો અખતરો બનવાનો છે. કેમેરા અને સેટેલાઇટ દ્વારા આ મિની એલિવેટર પર ચાંપતી નજર રાખવામાં આવશે.